Un pilot al Forțelor Aeriene Britanice a fost ucis sâmbătă după prăbușirea unui Spitfire, un avion de luptă care a luat parte la Bătălia Angliei din 1940, au anunțat autoritățile, relatează AFP.
Avionul din Al Doilea Război Mondial zbura în apropierea bazei aeriene Coningsby, în estul Angliei, când s-a prăbușit într-un câmp, la scurt timp după ora 13:00 (1200 GMT).
Poliția și personalul de intervenție s-a deplasat la fața locului, unde pilotul, a cărui identitate nu a fost dezvăluită, a fost declarat decedat.
„Cu mare tristețe trebuie să confirmăm astăzi decesul unui pilot RAF (forțele aeriene) într-un tragic accident în apropierea bazei aeriene Coningsby”, a declarat sâmbătă un purtător de cuvânt al Ministerului Apărării.
Nimeni altcineva nu a fost implicat în accident. S-a deschis o anchetă.
Premierul Rishi Sunak și-a exprimat pe X a transmi condoleanțe familiei victimei după acest „eveniment tragic”.
Liderul opoziției Keir Starmer a spus că este „profund întristat” de tragedie.
Baza Coningsby găzduiește zborul memorial al Bătăliei Angliei, o colecție de bombardiere de epocă care participă la spectacole și expoziții aeriene.
Au mai rămas doar câteva zeci de avioane Spitfire funcționale, dintre care șase sunt la baza Coningsby.